C 461/210

Mišljenje Europskog odbora regija – Prijedlog direktive o plastičnim predmetima za jednokratnu upotrebu

(2018/C 461/17)

Glavni izvjestitelj: Sirpa HERTELL (FI/EPP), članica Gradskog vijeća Espooa Referentni dokument/i: Prijedlog direktive Europskog parlamenta i Vijeća o smanjenju utjecaja određenih plastičnih proizvoda na okoliš COM(2018) 340 final – 2018/0172 (COD)

I. PREPORUKE ZA IZMJENE

Amandman 1.

Pozivanje 1.

Prijedlog Komisije Amandman OR-a uzimajući u obzir Ugovor o funkcioniranju Europske unije, a posebno njegov članak 192. stavak 1., uzimajući u obzir Ugovor o funkcioniranju Europske unije, a posebno njegov članak 192. stavak 1. i članak 114. u vezi s ambalažom kako je definirana u članku 3. stavku 1. Direktive 94/62/EZ,

Obrazloženje

Ovaj amandman odnosi se na prvu rečenicu uvodne izjave. Njegov je cilj pojasniti pravni status plastičnih proizvoda za jednokratnu upotrebu koji se smatraju ambalažom u predloženoj Direktivi u odnosu na donesenu Direktivu o ambalaži i ambalažnom otpadu.

Amandman 2.

Uvodna izjava (11)

Prijedlog Komisije Amandman OR-a (11) Za određene plastične proizvode za jednokratnu upotrebu i dalje nisu na raspolaganju odgovarajuće i održivije alternative te se očekuje da će se potrošnja većine takvih plastičnih proizvoda za jednokratnu upotrebu povećati. Kako bi se taj trend preokrenuo i promicala nastojanja za pronalazak održivijih rješenja, od država članica trebalo bi zahtijevati da poduzmu potrebne mjere kojima bi se postiglo znatno smanjenje potrošnje tih proizvoda, a da se pri tom ne dovedu u pitanje higijena ili zdravstvena ispravnost hrane, dobre higijenske prakse, dobre proizvođačke prakse, obavješćivanje potrošača ili zahtjevi u pogledu sljedivosti koji su utvrđeni u zakonodavstvu Unije o hrani. (11) Za određene plastične proizvode za jednokratnu upotrebu i dalje nisu na raspolaganju odgovarajuće i održivije alternative te se očekuje da će se potrošnja većine takvih plastičnih proizvoda za jednokratnu upotrebu povećati. Kako bi se taj trend preokrenuo i promicala nastojanja za pronalazak održivijih rješenja, od država članica trebalo bi zahtijevati da, ne dovodeći u pitanje članak 18. Direktive 94/62/EZ , poduzmu potrebne mjere kojima bi se postiglo znatno smanjenje potrošnje tih proizvoda, a da se pri tom također ne dovedu u pitanje higijena ili zdravstvena ispravnost hrane, dobre higijenske prakse, dobre proizvođačke prakse, obavješćivanje potrošača ili zahtjevi u pogledu sljedivosti koji su utvrđeni u zakonodavstvu Unije o hrani. Prije donošenja takvih mjera, od država članica trebalo bi zahtijevati da provedu procjenu socijalnog, gospodarskog i okolišnog učinka kako bi se osiguralo da su mjere razmjerne i nediskriminirajuće.

Obrazloženje

Ovim se amandmanom želi osigurati da mjere provedene na nacionalnoj, regionalnoj i lokalnoj razini budu razmjerne, nediskriminirajuće i u skladu s postojećim zakonima EU-a, uključujući Direktivu 2008/98/EZ i Direktivu 94/62/EZ.

Amandman 3.

Članak 1.

Prijedlog Komisije Amandman OR-a Cilj je ove Direktive spriječiti i smanjiti utjecaj određenih plastičnih proizvoda na okoliš, posebno vodn i okoliš, i na zdravlje ljudi te promicati prelazak na kružno gospodarstvo s inovativnim poslovnim modelima, proizvodima i materijalima te time pridonijeti i učinkovitom funkcioniranju unutarnjeg tržišta. Cilj je ove Direktive spriječiti i smanjiti utjecaj otpada od određenih plastičnih proizvoda na okoliš općenito , a posebno prijenos plastičnog otpada do bilo kakvog vodnog okoliša, uključujući slatku vodu i plitko more, kao i na zdravlje ljudi ili na morsku floru i faunu te promicati prelazak na kružno gospodarstvo s inovativnim poslovnim modelima, proizvodima i materijalima te time pridonijeti i učinkovitom funkcioniranju unutarnjeg tržišta.

Obrazloženje

Prisutnost plastičnog otpada nedavno je prijavljena ne samo u morskim okolišima već i u slatkim vodama, uključujući rijeke i jezera, i to u svim vrstama okoliša: od ledenjaka na vrhu planina do izvora ili rijeka. To jasno pokazuje da se plastični otpad u prirodi širi putem brojnih raznih mehanizama, od kojih mnogi nisu dobro shvaćeni.

Površinsko otjecanje voda u gradskim područjima, kišnica i voda nastala otapanjem snijega nisu na odgovarajući način uključeni u Prijedlog. Površinsko otjecanje voda u gradskim područjima predstavlja sve veći problem jer globalno zagrijavanje dovodi do izuzetno obilnih kiša. U sjevernim područjima bacanje snijega u more i jezera također je jedan od uzroka pojave plastike u vodnim sustavima.

Europa ima nekoliko osjetljivih vodnih ekosustava, kao što su rijeke i jezera, te naročito dva vrlo osjetljiva morska ekosustava, odnosno Baltičko i Sredozemno more.

Amandman 4.

Članak 2.

Prijedlog Komisije Amandman OR-a Ova se Direktiva primjenjuje na plastične proizvode za jednokratnu upotrebu koji su navedeni u Prilogu te na ribolovni alat koji sadržava plastiku. Ova se Direktiva primjenjuje na plastične proizvode za jednokratnu upotrebu , a naročito one koji su navedeni u Prilogu , ili općenito na svaki drugi nerazgradivi plastični predmet za jednokratnu upotrebu koji je iz bilo kojeg razloga ostavljen u okolišu, te na ribolovni alat koji sadržava plastiku.

Obrazloženje

Iznimno je važno razumjeti da uz nerazgradive fosilne polimere, postoji i fosilna biorazgradiva plastika, kao i nerazgradiva plastika dobivena od bioloških sirovina. Otpad nastaje od nerazgradivih materijala ostavljenih u okolišu iz bilo kojeg razloga. Glavno rješenje trebalo bi biti prikupljanje svog materijala za jednokratnu uporabu i njegovo recikliranje mehaničkim, kemijskim ili biotehnološkim sredstvima. Proizvodi moraju biti osmišljeni na način koji to omogućuje. Ako nije obuhvaćena sustavom za prikupljanje, plastika za jednokratnu upotrebu uvijek potencijalno može postati otpad u vodnim sustavima.

Ribolovni alat uglavnom se upotrebljava u vodnom okolišu i može ga se slučajno izgubiti čak i kad ga se pravilno koristi.

Ovim se prijedlogom pitanje plastičnog morskog otpada rješava samo djelomično. Ribarske flote saniraju otpad, ali pomorski promet i rekreativno brodarenje u europskim morima potrebno je pomno kontrolirati i regulirati kako bi se spriječilo odbacivanje otpada u more i osiguralo odgovarajuće gospodarenje otpadom na kopnu. Sredozemno i Baltičko more naročito su važni zbog turizma te im je potrebno osigurati posebnu zaštitu.

Amandman 5.

Članak 3. stavak (3) (novi nakon članka 3. stavka (2))

Prijedlog Komisije Amandman OR-a (3) plastični proizvodi za jednokratnu uporabu, koji se često nazivaju potrošnom plastikom, proizvodi su koji su namijenjeni samo jednom korištenju tijekom ograničenog vijeka trajanja, te se mogu dezintegrirati u brojne zasebne komponente i uključuju proizvode namijenjene samo jednom korištenju prije nego se bace ili recikliraju;

Obrazloženje

Mnogi plastični materijali koji se dugo upotrebljavaju jednokratne su upotrebe, primjerice medicinski uređaji ili toplinska izolacija zgrada, stoga se preporučuje da se koristi pojam „potrošna plastika” i istodobno definira očekivani životni vijek proizvoda; ili proizvodi koji se mogu dezintegrirati poput igračaka, poklopaca itd.

Amandman 6.

Članak 3. stavak (15) (novi nakon članka 3. stavka (14))

Prijedlog Komisije Amandman OR-a (15) plastika razgradiva u vodnom okolišu, biorazgradivi modificirani prirodni polimeri i sintetički polimeri ne definiraju se kao „plastika”.

Obrazloženje

Plastični materijali vrlo se različito ponašaju u okolišu. Prirodni polimeri uvijek su biorazgradivi, dok su određeni sintetički polimeri također biorazgradivi. U skladu s normom ASTM D6002, biorazgradiva plastika je plastika koja se može biološki razgraditi u kompostu tako da se materijal više ne može vidjeti i da se razgradio u ugljikov dioksid, vodu, anorganske spojeve i biomasu brzinom kojom se razgrađuju materijali za koje se zna da se mogu kompostirati.

Amandman 7.

Članak 4. stavak 1.

Prijedlog Komisije Amandman OR-a 1. Države članice poduzimaju potrebne mjere kako bi do… [šest godina nakon krajnjeg roka za prenošenje ove Direktive] na svojem državnom području postigle znatno smanjenje potrošnje plastičnih proizvoda za jednokratnu upotrebu koji su navedeni u dijelu A Priloga. 1. Bez dovođenja u pitanje članka 18. Direktive 94/62/EZ , države članice poduzimaju potrebne mjere kako bi do… [šest godina nakon krajnjeg roka za prenošenje ove Direktive] na svojem državnom području postigle znatno smanjenje potrošnje plastičnih proizvoda za jednokratnu upotrebu koji su navedeni u dijelu A Priloga. Te mjere mogu uključivati nacionalne ciljne vrijednosti za smanjenje potrošnje, mjere kojima se osigurava da se na mjestu prodaje krajnjem potrošaču stave na raspolaganje alternative tim proizvodima koje se mogu ponovno upotrijebiti, ekonomske instrumente kao što su osiguravanje da se plastični proizvodi za jednokratnu upotrebu ne daju besplatno krajnjem potrošaču na mjestu prodaje. Te se mjere mogu razlikovati ovisno o utjecaju koji proizvodi iz prvog podstavka imaju na okoliš. Te mjere , razmjerne i nediskriminirajuće, mogu uključivati nacionalne ciljne vrijednosti za smanjenje potrošnje, mjere kojima se osigurava da se na mjestu prodaje krajnjem potrošaču stave na raspolaganje alternative tim proizvodima koje se mogu ponovno upotrijebiti, ekonomske instrumente kao što su osiguravanje da se plastični proizvodi za jednokratnu upotrebu ne daju besplatno krajnjem potrošaču na mjestu prodaje. Te se mjere mogu razlikovati ovisno o utjecaju koji proizvodi iz prvog podstavka imaju na okoliš. Državama članicama ili njihovim lokalnim i regionalnim vlastima trebalo bi biti omogućeno da ograniče upotrebu dodatnih plastičnih proizvoda za jednokratnu uporabu, uz one navedene u dijelu A Priloga, na svom teritoriju iz određenih razloga u dobro utvrđenim ograničenim područjima, kako bi zaštitile najosjetljivije ekosustave, posebne biotipove poput prirodnih rezervata, arhipelaga, riječnih delti ili prirodnog okoliša Arktika.

Obrazloženje

Prioritetni je cilj broj 1 Sedmog programa djelovanja Unije za okoliš do 2020. „zaštititi, očuvati i povećati prirodni kapital Unije”. To je od presudne važnosti u većini osjetljivih ekosustava, uključujući one koji su staništa posebnih biotipova i povezanih ekosustava, močvarna područja i plitke vode, planinska područja i prirodni nordijski okoliš, a naročito arktički okoliš.

Upućivanjem na članak 18. Direktive o ambalaži i ambalažnom otpadu 94/62/EZ trebala bi se osigurati dosljednost između već donesene direktive i ovog prijedloga. Mjere koje usvajaju države članice trebale bi biti razmjerne i nediskriminirajuće.

Amandman 8.

Članak 4. stavak 1.

Prijedlog Komisije Amandman OR-a 1. Države članice poduzimaju potrebne mjere kako bi do… [šest godina nakon krajnjeg roka za prenošenje ove Direktive] na svojem državnom području postigle znatno smanjenje potrošnje plastičnih proizvoda za jednokratnu upotrebu koji su navedeni u dijelu A Priloga. 1. Države članice poduzimaju potrebne mjere kako bi do… [šest godina nakon krajnjeg roka za prenošenje ove Direktive] na svojem državnom području postigle znatno smanjenje potrošnje plastičnih proizvoda za jednokratnu upotrebu koji su navedeni u dijelu A Priloga. Te mjere mogu uključivati nacionalne ciljne vrijednosti za smanjenje potrošnje, mjere kojima se osigurava da se na mjestu prodaje krajnjem potrošaču stave na raspolaganje alternative tim proizvodima koje se mogu ponovno upotrijebiti, ekonomske instrumente kao što su osiguravanje da se plastični proizvodi za jednokratnu upotrebu ne daju besplatno krajnjem potrošaču na mjestu prodaje. Te se mjere mogu razlikovati ovisno o utjecaju koji proizvodi iz prvog podstavka imaju na okoliš. Te mjere mogu uključivati nacionalne ciljne vrijednosti za smanjenje potrošnje, mjere kojima se osigurava da se na mjestu prodaje krajnjem potrošaču stave na raspolaganje alternative tim proizvodima koje se mogu ponovno upotrijebiti, ekonomske instrumente kao što su osiguravanje da se plastični proizvodi za jednokratnu upotrebu ne daju besplatno krajnjem potrošaču na mjestu prodaje. Te se mjere mogu razlikovati ovisno o utjecaju koji proizvodi iz prvog podstavka imaju na okoliš. Države članice trebale bi aktivno poticati inovacije i ulaganja u cilju iznalaženja rješenja kružnog modela za podupiranje potencijala za rast u turizmu i plavom gospodarstvu.

Obrazloženje

Rješavanje problema otpada od plastike za jednokratnu upotrebu, i recikliranje plastike općenito, dio su strategije za plastiku predviđene za poticanje inovacija i ulaganja u rješenja kružnog modela, što uključuje EU-ovo financiranje istraživanja u okviru programa Obzor 2020. i europskih strukturnih i investicijskih fondova. Međutim, istraživanje i razvoj su nedostatni: postoji izravna potreba za financiranjem pilotnih i oglednih projekata.

U strategiji za najudaljenije regije iz 2017. priznaje se njihov potencijal za rast na području turizma i plavog gospodarstva, kao i kružnog gospodarstva. To vrijedi za sve europske pomorske regije, a trebalo bi uključivati i područja velikih jezera.

Amandman 9.

Članak 9.

Prijedlog Komisije Amandman OR-a Države članice poduzimaju potrebne mjere kako bi osigurale da do 2025. godine 90 %, izraženo u smislu mase, otpadnih plastičnih proizvoda za jednokratnu upotrebu s popisa u dijelu F Priloga koji su u određenoj godini stavljene na tržište bude prikupljeno u okviru odvojenog prikupljanja. Da bi ostvarile taj cilj države članice mogu, među ostalim: Države članice poduzimaju potrebne mjere kako bi osigurale da do 2025. godine 90 %, izraženo u smislu mase, otpadnih plastičnih proizvoda za jednokratnu upotrebu s popisa u dijelu F Priloga koji su u određenoj godini stavljene na tržište bude prikupljeno u okviru odvojenog prikupljanja. Da bi ostvarile taj cilj države članice mogu, među ostalim: (a) uspostaviti sustave povratnih naknada ili (a) uspostaviti sustave povratnih naknada, uz razmatranje mogućnosti koordinacije ili usklađivanja takvih programa na razini EU-a, ili (b) odrediti posebne ciljne vrijednosti za prikupljanje za relevantne sustave proširene odgovornosti proizvođača. (b) odrediti posebne ciljne vrijednosti za prikupljanje za relevantne sustave proširene odgovornosti proizvođača, uključujući, po potrebi, poticaje za premašivanje ciljeva ili (c) u skladu s hijerarhijom otpada, kemijskom obradom reciklirati dio plastičnog otpada kako bi se proizveli polimeri, monomeri ili drugi kemijski proizvodi ili energija kroz kontrolirano izgaranje. Kontrolirano izgaranje bolja je opcija kada se plastika ne može uz razumne troškove oporabiti na nijedan drugi način, odnosno kada recikliranje uzrokuje veću emisiju ugljičnog dioksida nego izgaranje.

Obrazloženje

Novi sustavi povratnih naknada mogli bi biti važan korak u rješavanju tog problema, no kad je to moguće trebali bi biti koordinirani na razini EU-a.

Sustav ciljnih vrijednosti za odvojeno prikupljanje uvijek bi trebao uključivati posebne bonuse za regije ili lokalne vlasti koje žele otići korak dalje od utvrđenih ciljeva, kako bi se izbjeglo to da utvrđivanje ciljeva koči najnaprednije.

Međutim, u određenim je slučajevima nužno kemijskom obradom reciklirati dio plastičnog otpada kako bi se proizveli polimeri, monomeri ili drugi kemijski proizvodi ili energija putem kontroliranog izgaranja.

Amandman 10.

Članak 10.

Prijedlog Komisije Amandman OR-a Države članice poduzimaju mjere za obavješćivanje potrošača plastičnih proizvoda za jednokratnu upotrebu s popisa u dijelu G Priloga i ribolovnog alata koji sadržava plastiku o sljedećem: Države članice u suradnji s lokalnim i regionalnim vlastima poduzimaju potrebne mjere za obavješćivanje potrošača plastičnih proizvoda za jednokratnu upotrebu s popisa u dijelu G Priloga i ribolovnog alata koji sadržava plastiku o sljedećem: a) dostupnim sustavima za ponovnu upotrebu i mogućnostima gospodarenja otpadom za te proizvode i ribolovni alat koji sadržava plastiku, kao i o najboljim praksama dobroga gospodarenja otpadom koje se provode u skladu s člankom 13. Direktive 2008/98/EZ; a) dostupnim sustavima za ponovnu upotrebu i mogućnostima gospodarenja otpadom za te proizvode i ribolovni alat koji sadržava plastiku, kao i o najboljim praksama dobroga gospodarenja otpadom koje se provode u skladu s člankom 13. Direktive 2008/98/EZ; b) posljedicama za okoliš, posebno morski okoliš, koje nastaju zbog bacanja otpada u okoliš i drugih neprimjerenih načina odlaganja tih proizvoda i ribolovnog alata koji sadržava plastiku u otpad. b) posljedicama za okoliš, posebno morski okoliš, koje nastaju zbog bacanja otpada u okoliš i drugih neprimjerenih načina odlaganja tih proizvoda i ribolovnog alata koji sadržava plastiku u otpad.

Obrazloženje

Važnu ulogu lokalnih i regionalnih vlasti u prikupljanju otpada i gospodarenju njime treba uzeti u obzir kada je riječ o mjerama za podizanje svijesti u suradnji s državama članicama.

Amandman 11.

Članak 11.

Prijedlog Komisije Amandman OR-a Svaka država članica osigurava da mjere koje poduzima za prenošenje i provedbu ove Direktive budu sastavni dio programa mjera uspostavljenih u skladu s člankom 13. Direktive 2008/56/EZ za one države članice koje imaju morske vode, programa mjera uspostavljenih u skladu s člankom 11. Direktive 2000/60/EZ, programa gospodarenja otpadom i sprečavanja nastanka otpada uspostavljenih u skladu s člancima 28. i 29. Direktive 2008/98/EZ i planova za prihvat otpada i rukovanje njime koji su uspostavljeni u skladu s pravom Unije za gospodarenje otpadom s brodova te da budu usklađene s navedenim programima i planovima. Svaka država članica osigurava da mjere koje poduzima za prenošenje i provedbu ove Direktive budu sastavni dio programa mjera uspostavljenih u skladu s člankom 13. Direktive 2008/56/EZ za one države članice koje imaju morske vode, programa mjera uspostavljenih u skladu s člankom 11. Direktive 2000/60/EZ, programa gospodarenja otpadom i sprečavanja nastanka otpada uspostavljenih u skladu s člancima 28. i 29. Direktive 2008/98/EZ i planova za prihvat otpada i rukovanje njime koji su uspostavljeni u skladu s pravom Unije za gospodarenje otpadom s brodova te da budu usklađene s navedenim programima i planovima. Mjere koje države članice poduzimaju za prenošenje i provedbu članaka od 4. do 9. moraju biti u skladu s pravom Unije u području hrane kako bi se osiguralo da higijena i zdravstvena ispravnost hrane nisu dovedeni u pitanje. Mjere koje države članice poduzimaju za prenošenje i provedbu članaka od 4. do 9. moraju biti u skladu s pravom Unije u području zaštite potrošača i hrane kako bi se osiguralo da higijena i zdravstvena ispravnost hrane te sigurnost potrošača nisu dovedeni u pitanje.

Obrazloženje

Važno je osigurati da funkcionalnost ambalaže i ključna uloga koju ona igra u osiguravanju visokih standarda higijene i zdravstvene ispravnosti hrane, javnog zdravlja i zaštite potrošača nisu dovedene u pitanje.

Amandman 12.

Članak 15. stavak 2.

Prijedlog Komisije Amandman OR-a 2. Komisija dostavlja Europskom parlamentu, Vijeću i Europskom gospodarskom i socijalnom odboru izvješće o glavnim nalazima evaluacije provedene u skladu sa stavkom 1. 2. Komisija dostavlja Europskom parlamentu, Vijeću , Odboru regija i Europskom gospodarskom i socijalnom odboru izvješće o glavnim nalazima evaluacije provedene u skladu sa stavkom 1.

Obrazloženje

Predmetna direktiva od iznimne je važnosti za lokalne i regionalne vlasti, posebice za njihovu ulogu u prikupljanju otpada i gospodarenju njime. Odbor regija potrebno je uključiti u postupak evaluacije i revizije.

II. PREPORUKE O POLITIKAMA

EUROPSKI ODBOR REGIJA

Opće napomene

1. naglašava da je plastika u svojim brojnim primjenama od ključne važnosti za moderno društvo i da se njezina sigurnost i učinkovitost poboljšavaju. Istodobno, problemi koje uzrokuje plastični otpad postali su vrlo očiti i potrebni su odlučni napori da se taj problem riješi;

2. pozdravlja prijedlog Europske komisije o smanjenju utjecaja određenih plastičnih proizvoda na okoliš, ali napominje da je njegovo područje primjene prilično usko. Umjesto popisivanja ograničenog broja plastičnih predmeta koji se nalaze na morskoj obali i njihove zabrane, u dugoročnoj perspektivi neophodan je sveobuhvatniji pristup, kao što je predviđeno u strategijama EU-a za plastiku i kružno gospodarstvo, kako bi se promicale temeljne promjene nužne za rješavanje tog problema koji se odnosi na sve vrste okoliša, pri čemu je potrebna i opća politička usklađenost s paketom za kružno gospodarstvo;

3. u tom kontekstu, poziva Europsku komisiju da predstavi sveobuhvatnu procjenu učinka u kojoj bi jasno istaknula socijalne, gospodarske i okolišne posljedice predloženih mjera;

4. poziva na dodatno pojašnjenje definicija „plastika” i „plastični proizvodi za jednokratnu uporabu”, a naročito potonje, koja se odnosi na proizvod koji je u cijelosti ili djelomično izrađen od plastike. Preporučuje se korištenje definicije Međunarodne unije za čistu i primijenjenu kemiju (IUPAC);

5. napominje da je europskim zakonodavstvom zabranjeno odlaganje plastičnog otpada na odlagališta otpada. Međutim, ako se nove tehnologije i rute recikliranja plastike ubrzo ne razviju, postoji opasnost da će zbog zabrane doći do povećanja prijevoza plastičnog otpada u treće zemlje u kojima bi slabije razvijeni sustavi gospodarenja otpadom i neodgovarajući pogoni za recikliranje plastike mogli dovesti do povećanja količine plastičnog otpada u moru;

6. naglašava da strategija EU-a za plastiku već uključuje posebne mjere za mikroplastiku, koje su također povezane s plastičnim otpadom;

7. ponovno poziva na to da se smanje svi vidovi plastičnog otpada radi zaštite ne samo morskog okoliša već i ekosustava općenito. Od presudne je važnosti povećati stopu oporabe i recikliranja plastike, u skladu s hijerarhijom otpada;

Dosljednost s postojećom politikom

8. naglašava da plastika ima više primjena kojima se ograničavaju i sprečavaju drugi gubici, npr. u pakiranju hrane radi smanjenja gubitka kvalitativne i kvantitativne nutritivne vrijednosti;

9. napominje da se u politici EU-a u vezi s plastikom predlaže korištenje biorazgradive plastike kao alternative mehaničkom i kemijskom recikliranju kad ta vrsta plastike rješava probleme povezane s onečišćenjem. U tu bi se svrhu kao alternativno rješenje sve više trebao upotrebljavati karton;

10. napominje da se Okvirnom direktivom EU-a o pomorskoj strategiji od država članica zahtijeva postizanje dobrog stanja okoliša njihovih morskih voda do 2020. Zahtjevi su posebno strogi za osjetljive ekosustave, kao što su plitki i nordijski vodni sustav, zbog osjetljivosti tih prirodnih okoliša i njihova sporog oporavka od stresa. Tu je direktivu potrebno proširiti kako bi se odnosila na cjelokupni vodni ekosustav;

11. ističe da u skladu s Direktivom o pročišćavanju komunalnih otpadnih voda moderna postrojenja za pročišćavanje vode učinkovito prikupljaju makroplastične štetne tvari te poziva na dosljednu primjenu te tehnologije u cijeloj Europi. Istodobno, kad je posrijedi malč proizveden iz mulja dobivenog od pročišćavanja otpadnih voda, postoji rizik da on sadrži mikroplastični otpad. Trebalo bi razviti više načina frakcioniranja plastičnog otpada iz umjetnog malča;

12. uvjeren je da bi se u Prijedlogu trebali uzeti u obzir i površinsko otjecanje voda u gradskim područjima, odvodnja kišnice i otopljeni snijeg. Uz globalno zagrijavanje koje dovodi do izuzetno obilnih kiša, bacanje snijega u mora i jezera trebalo bi zabraniti;

13. ističe da se u predmetnom prijedlogu bavi samo dijelom problema koje uzrokuje plastični morski otpad. Pomorski promet i rekreativno brodarenje u europskim morima potrebno je pomno kontrolirati i regulirati kako bi se spriječilo odbacivanje otpada u more te osigurati gospodarenje otpadom na kopnu, naročito na Sredozemnom i Baltičkom moru;

Supsidijarnost (u slučaju neisključive nadležnosti) i proporcionalnost

14. napominje da je problem onečišćenja plastikom i otpada u moru prekogranične prirode te ga stoga ne mogu izolirano rješavati države članice koje dijele mora i vodne putove. Iz tog razloga, ali i zbog potrebe da se izbjegne rascjepkanost jedinstvenog tržišta, OR smatra da predmetni prijedlog predstavlja istinsku dodanu vrijednost na razini EU-a i da je u skladu s načelima supsidijarnosti i proporcionalnosti;

15. ističe da se taj problem treba rješavati na samom izvoru i to smanjenjem količine otpada od nerazgradive plastike koji ulazi u gospodarstvo. U slučajevima kada je problem ipak potrebno riješiti u kasnijoj fazi, primjerice kada regionalna i općinska postrojenja za pročišćavanje vode filtriranjem moraju ukloniti mikroplastiku, lokalne i regionalne vlasti trebale bi imati pravo na povrat svih nastalih troškova, koje trebaju snositi proizvođači;

16. uvjeren je da bi recikliranje plastičnog otpada trebalo organizirati u blizini mjesta gdje se otpad odlaže kako bi se izbjegao prijevoz;

17. poziva na promjene u dizajnu proizvoda i prelazak na održivije vrste plastike i nadomjeske za plastiku. Zbog rizika fragmentacije tržišta države članice trebale bi se dogovoriti o jedinstvenom sustavu za povrat plastične ambalaže, naročito one za pakiranje tekućina. Kad je riječ o čepovima i poklopcima za plastične spremnike za napitke, bilo bi preporučljivo koristiti materijale od vlakana koji se mogu reciklirati. Kad je riječ o proizvodima za jednokratnu upotrebu, osobito proizvodima za osobnu higijenu, EU bi trebao promicati biorazgradive alternative;

18. podržava primjenu načela „onečišćivač plaća”, uključujući za ribolovni alat, i naglašava potrebu za uvođenjem novih rješenja za ekološki sigurni ribolovni alat, uključujući cjenovno pristupačne biorazgradive alternative, te, kada je to moguće, opremanje mreža tehnologijama za praćenje i uspostavljanje digitalnog sustava izvješćivanja o izgubljenom alatu;

19. imajući u vidu razlike između država članica i razlike u organizaciji gospodarenja otpadom, ističe da je potrebna veća fleksibilnost u pogledu najprikladnijih metoda za postupanje u vezi sa svom plastikom koja se ne može reciklirati. Potrebno je razviti sustav prikupljanja otpada koji bi prihvaćao sve vrste plastičnog otpada proizvedenog tijekom komercijalnih aktivnosti na moru ili prikupljenog u morskom okolišu kako bi se spriječilo odlaganje otpada na otvorenom moru;

Predložene mjere

20. podržava četiri opcije ili scenarija predstavljene u predmetnom dokumentu. Informativne kampanje, dobrovoljne akcije i označivanje mogli bi povećati osviještenost i na taj način utjecati na ponašanje potrošača. Postavlja se pitanje jesu li samo te mjere dovoljne da se ponašanje ljudi doista dugoročno promijeni, što je bit problema;

21. predlaže da se razmotre sljedeće mjere: a. zahtjevi u pogledu označivanja važni su za informiranje potrošača o odgovarajućim metodama odlaganja otpada ili o metodama odlaganja koje treba izbjegavati (posebno kad je riječ o vlaknastim proizvodima za jednokratnu upotrebu kao što su vlažne maramice), ali potrebna je aktivna potpora za razvijanje ekološki održivih alternativa, kao što su biorazgradivi netkani proizvodi; b. ograničenja na stavljanje na tržište plastičnih proizvoda za jednokratnu uporabu za koje postoje lako dostupne alternative trebala bi biti znatno veća nego što je predloženo i trebala bi obuhvaćati veći broj predmeta za jednokratnu upotrebu nego, primjerice, slamke; c. potrebno je povećati opće ciljne vrijednosti za smanjenje korištenja, naročito ambalaže za serviranje hrane (ambalaža koja se koristi za brzu hranu, npr. čaše za napitke, spremnici za hranu), uz preporuke za alternativne proizvode koji se mogu reciklirati i koji su biorazgradivi, a državama članicama treba omogućiti donošenje vlastitih mjera za postizanje smanjenja; d. moglo bi se ponuditi da trgovci preuzmu obvezu za maksimalno smanjenje prodaje plastičnih proizvoda za jednokratnu upotrebu kao alternativa proširenoj odgovornosti proizvođača u slučaju svih proizvoda koji nisu obuhvaćeni tržišnim ograničenjem; e. kad je upotreba plastike nužna u primarnoj proizvodnji hrane (npr. ribolovni alat i poljoprivredna folija), potrebno je osigurati nova tehnološka rješenja za prikupljanje materijala nakon svakog korištenja i ponuditi financijske poticaje za recikliranje i ponovnu uporabu; f. mjere na području dizajna proizvoda trebalo bi proširiti i na dizajn usluga, kao što je to već slučaj u nekoliko država članica (npr. boce za piće s čepovima spojenima s bocom);

22. poziva na to da se Direktiva o ambalaži i ambalažnom otpadu, u kojoj su propisani ciljevi smanjenja potrošnje laganih plastičnih vrećica za nošenje, uključujući vrlo lagane plastične vrećice za nošenje, proširi na sve lagane materijale za ambalažu proizvedene od nerazgradivih materijala;

23. predlaže da se ribolovni alat unajmljuje od zasebnog trgovačkog društva koje bi bilo odgovorno za prikupljanje i recikliranje materijala. Mogle bi se razviti tehničke mjere za otkrivanje i pronalaženje izgubljenog ribolovnog alata;

24. prodajna ambalaža s polimerskom unutarnjom oblogom koja se ne puni na prodajnom mjestu, kao što je ambalaža za mlijeko, ne bi trebala biti obuhvaćena definicijom plastike za jednokratnu uporabu;

Primjerenost propisa i pojednostavljenje

25. poziva na poticaje i mjere potpore za više od 50 000 MSP-ova u sektoru plastike kako bi se razvili proizvodi koji bi mogli zamijeniti nerazgradivu plastiku za jednokratnu uporabu. Važno je olakšati ulazak na tržište novim alternativnim materijalima i alternativnim dizajnima proizvoda putem programa za inovacije i investicijske potpore za modifikaciju procesa;

26. smatra da bi se trebali promicati dobrovoljni sporazumi trgovaca u cilju ograničavanja prodaje plastike za jednokratnu upotrebu, pod uvjetom da se njihova provedba i učinkovitost mogu pratiti na odgovarajući način;

27. smatra da su nužna tržišna ograničenja za plastične proizvode za jednokratnu upotrebu koji se uvoze u EU;

Proračunske implikacije

28. naglašava da bi se poticaji, potpora za razvoj i jačanje kontrole, kao i aktivnosti za čišćenje plastičnog otpada od proizvoda za jednokratnu upotrebu, trebali financirati iz poreza na uvoz i proizvodnju plastičnih materijala za jednokratnu upotrebu.